Public procurement notice: Modification Of A Contract/Concession During Its Term
Published: 2021-03-08
Buyer: Forsvarsministeriets Ejendomsstyrelse
Country: DK
Contract type: Services
Procedure: Contract award without prior publication
CPV classification: 71200000 | 71300000 | 71500000 | 71520000: Construction supervision services | 71530000: Construction consultancy services

Technical requirements: Projektet omhandler rådgivning i forbindelse med opførelse af et nybyggeri der skal samle ”Udleverende Depot” (UD) funktioner under samme tag. De nuværende forhold for UD er i dag i særlig utilstrækkelige og utidssvarende og fremstår som nedslidt, miljømæssigt utidssvarende og underdimensioneret. I dag er depotets forskellige funktioner spredt over flere lokationer på kasernens område og dermed hindrende for løsning af de pålagte opgaver på en tilfredsstillende og rationel måde og giver vanskelige vilkår for det daglige arbejde. Nybyggeriet placeres i kasernens østlige hjørne på en grund med direkte adgang fra Høveltevej.
Samtlige depotfaciliteter samles i den nye bygning som i et plan består af 2 sammenhængende bygningskroppe
Forsvarsministeriets Ejendomsstyrelse indgik oprindeligt totalrådgiveraftale med Arkitektfirmaet MW A/S efter afholdt miniudbud under rammeaftale. Dominia A/S var underrådgiver til Arkitektfirmaet MW A/S. Efter udarbejdelsen af et udførelsesprojekt blev Arkitektfirmaet MW A/S erklæret konkurs. Konkursdekret blev afsagt den 26. marts 2020. Dominia A/S indtrådte på den baggrund i totalrådgiverkontrakten i henhold til udbudslovens § 182, stk. 1, nr. 2. Indtrædelsen og dermed udskiftningen af Arkitektfirmaet MW A/S medførte efter Forsvarsministeriets Ejendomsstyrelses vurdering ikke grundlæggende ændringer af kontrakten og har i øvrigt ikke til formål at omgå anvendelsen af udbudsreglerne. Formelt set skete indtrædelsen i kontrakten via konkursboet, som samtidigt overdrog samtlige rettigheder og forpligtelser i henhold til kontrakten til Dominia A/S. På denne baggrund var det ordregivers vurdering, at udskiftningen af den oprindelige leverandør skete i overensstemmelse med udbudsreglerne, og at indtrædelsen samt kontrakttildelingen til Dominia A/S dermed ej heller udgjorde en direkte tildeling uden forudgående udbud, jf. også den i pkt. IV.2.1) omtalte bekendtgørelse om indgåede kontrakter.
Kontraktens værdi (inden ændringerne) nedenfor under pkt. VII.2.3) er opgjort på grundlag af prissætningen i det vindende tilbud og under anvendelse af de mængdeangivelser og vægte, der var indeholdt i de beskrivende dokumenter til brug for tilbudsevalueringen. Kontraktens værdi efter ændringerne, som angivet nedenfor under pkt. VII.2.3), er udtryk for denne værdi plus værdien af ændringen omfattet af nærværende bekendtgørelse om ændring. Der er således ikke taget højde for øvrige ændringer i opgørelsen af værdierne.
I henhold til lov om Klagenævnet for Udbud m.v. (loven kan hentes på www.retsinformation.dk) gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiver har offentliggjort en bekendtgørelse i Den Europæiske Unions Tidende om, at ordregiver har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiver har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder efter at ordregiver har indgået en rammeaftale regnet fra dagen efter den dag, hvor ordregiver har underrettet de berørte ansøgere og tilbudsgivere, jf. lovens § 2, stk. 2, og udbudsloven § 171, stk. 4.
4) 20 kalenderdage regnet fra dagen efter at ordregiver har meddelt sin beslutning, jf. udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiver om, at klage indgives til Klagenævnet for Udbud, og om hvorvidt klagen er indgivet i standstill- perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. Klagenævnet for Udbuds e-mailadresse er angivet i pkt. VI.4.1). Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).
Grundet den uforudsete omstændighed at Forsvarsministeriets Ejendomsstyrelses oprindelige leverandør blev erklæret konkurs, er der i kølvandet heraf opstået uforudsete behov for at genoprette projektmaterialet og bringe projektet i overensstemmelse med Bygningsreglementet 18 (BR18) samt udarbejde nyt byggeandragende. Disse yderligere rådgivningsarbejder er blevet tildelt Forsvarsministeriets Ejendomsstyrelses nuværende leverandør Dominia A/S.
Ændringsarbejderne omfatter ekstrarådgivningsarbejder i form af granskning/kvalitetssikring og genopretning af det efter den oprindelige leverandørs konkurs foreliggende projektmateriale. Endvidere omfatter ændringsarbejderne opretning af projektet til BR18 og udarbejdelse af nyt byggeandragende.
Ændringerne er nødvendiggjort af det forhold, at Forsvarsministeriets Ejendomsstyrelses oprindelige leverandør gik konkurs den 26. marts 2020 samt følgerne heraf. Efter en indledende granskning af det på konkurstidspunktet foreliggende projektmateriale, har det vist sig, at det foreliggende materiale er ufuldendt, og det er nødvendigt, at det foreliggende projektmateriale granskes og genoprettes. Endvidere har den uforudsete konkurs og omstændighederne herved forårsaget en forsinkelse af projektet, hvilket har medført, at den allerede meddelte byggetilladelse ikke kan anvendes. Da der siden meddelelsen af den allerede meddelte byggetilladelse er sket ændringer i regelgrundlaget herfor, er det nødvendigt, at gennemføre ændringsarbejder for at bringe projektet i overensstemmelse med bygningsreglementet 18 (BR18), og at der på ny udarbejdes ansøgning om byggetilladelse.


Winner: Dominia A/S